2012. aasta Leedu parlamendivalimised

2012. aasta Leedu parlamendivalimised toimusid kahes voorus. Esimene voor toimus 14. oktoobril. Samal ajal toimus uue tuumaelektrijaama rajamise üle referendum. 28. oktoobril toimus valimiste teine voor neis ühemandaadilistes ringkondades, kus ükski kandidaat ei kogunud üle 50% häältest. Valiti 141 seimi liiget. Valimised võitis Leedu Sotsiaaldemokraatlik Partei, kes sai seimis 38 kohta.

Esialgsed tulemused

ParteiHääli(proportsionaalne)%Kohtiproportsionaalsedringkondadestkokku Leedu Sotsiaaldemokraatlik Partei (Lietuvos socialdemokratų partija) 251 528 18,37 15 23 38 Isamaaliit - Leedu Kristlikud Demokraadid (Tėvynės sąjunga - Lietuvos krikščionys demokratai, TS-LKD) 206 271 15,07 13 20 33 Tööerakond (Darbo partija) 271 458 19,83 17 12 29 Kord ja õiglus (Tvarka ir teisingumas) 100 078 7,31 6 5 11 Leedu Vabariigi liberaalne liikumine (Lietuvos Respublikos liberalų sąjūdis) 117 335 8,57 7 3 10 Leedu poolakate valimisaktsioon (Lietuvos lenkų rinkimų akcija) 79 829 5,83 5 3 8 Julguse Tee (Drąsos Kelias) 109 310 7,98 7 0 7 Leedu Talurahva ja Roheliste Liit (Lietuvos valstiečių ir žaliųjų sąjunga) 53 112 3,88 0 1 1 Liberaalide ja keskliit (Liberalų ir centro sąjunga) 28 247 2,06 0 0 0 Sąjunga Taip 24 091 1,76 0 0 0 Sotsialistlik Rahvarinne (Socialistinis liaudies Frontas) 16 495 1,20 0 0 0 Kristlik Partei (Krikščionių partija) 16 484 1,20 0 0 0 ... ... ...    sõltumatud kandidaadid - - - 3 3Kokku (valimisaktiivsus 52,89%)1 369 023100,007070141 Allikas: Leedu valimiskomisjon

 Tulemuste vaidlustamine 

29. oktoobril teatas Leedu president Dalia Grybauskaitė, et välistab parlamendivalimistel kolmanda koha saanud Tööerakonna kaasamise valitsusse erakonnale esitatud rohkete süüdistuste tõttu häälte ostmises.

7. novembril pöördus Grybauskaitė seoses parlamendivalimiste tulemustega põhiseaduskohtusse, paludes anda hinnang valimistulemustele mitmemandaadilistes valimisringkondades, aga samuti seitsmes ühemandaadilises valimisringkonnas.Grybauskaitė pöördus seoses valimistulemustega põhiseaduskohtusse, ERR Uudised, 7.11.2012

10. novembril otsustas põhiseaduskohus, et parlamendivalimistel rikuti Tööerakonna kandidaatide võitjaks kuulutamisel mitmemandaadilises valimisringkonnas ja tulemuste kinnitamisel küll parlamendivalimiste seadust, kuid rikkumised polnud ulatuslikud ning need ei mõjutanud valimiste lõpptulemust.Grybauskaitė kahtlused Tööerakonna suhtes ei kadunud, Postimees, 12. 11. 2012

13. novembril tühistas seim valimistulemused Biržai–Kupiškise ühemandaadilises valimisringkonnas.Lithuanian Parliament invalidates election results in Biržai-Kupiškis constituency, 15min.lt

 Viited 

Välislingid
Leedu Vabariigi valimiskomisjoni lehekülg

Kategooria:Leedu valimised
Parlamendivalimised, 2012. aasta Leedu
Kategooria:Parlamendivalimised